OpenLLM-France/wikimedia huggingface dataset:
# NGC 5934

NGC 5934 galaxia bat da, Boötes konstelazioan. Édouard Stephanek aurkitu zuen 1880ko ekainaren 12an.

## Erreferentziak

* ↑ «NGC 5934» spider.seds.org (Noiz kontsultatua: 2019-12-28).
* ↑ «New General Catalog (NGC) 5934» cseligman.com (Noiz kontsultatua: 2019-12-27).

## Kanpo estekak

* NGC 5934 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1124191
* Multimedia: NGC 5934 / Q1124191
UGC objektuak
# NGC 5935

NGC 5935 galaxia bat da, Boötes konstelazioan. Édouard Stephanek aurkitu zuen 1880ko ekainaren 12an.

## Erreferentziak

* ↑ «NGC 5935» spider.seds.org (Noiz kontsultatua: 2019-12-28).
* ↑ «New General Catalog (NGC) 5935» cseligman.com (Noiz kontsultatua: 2019-12-27).

## Kanpo estekak

* NGC 5935 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1124204
* Multimedia: NGC 5935 / Q1124204
# NGC 5936

NGC 5936 galaxia bat da, Serpens konstelazioan. William Herschelek aurkitu zuen 1784ko apirilaren 12an.

## Erreferentziak

* ↑ «NGC 5936» spider.seds.org (Noiz kontsultatua: 2019-12-28).
* ↑ «New General Catalog (NGC) 5936» cseligman.com (Noiz kontsultatua: 2019-12-27).

## Kanpo estekak

* NGC 5936 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1124213
* Multimedia: NGC 5936 / Q1124213
UGC objektuak
# Objektu zuzen

Objektu zuzena funtzio sintaktiko bat da, izen-sintagma edo mendeko perpaus batek betetzen duena eta aditz iragankor baten esanahia zehaztea helburu duena, Zer? edo Nor? galderei erantzunez (baina ez Zer gertatu da? edo Nor etorri da? modukoei —bi horien modukoetan galdetzaileak subjektuak direlako—, Zer ikusi du / dio horrek? edo Nor ikusi du horrek? modukoei baizik).
Zenbait hizkuntzak funtzio hori akusatiboaz agertzen dute; aldiz, euskaraz, Nor kasuaz ematen da, esaldi iragangaitzetako subjektua bezala, bereizketa Nor eta Nork subjektuetan egiten baita. Adibidez:
Lehen esaldietako Der Hund eta Canis izen sintagmetako artikulua (Der) eta izena (Canis) nominatiboan daude, subjektuak direlako; bigarren esaldietan, akusatiboan: alemanezko izen horrek forma bera mantentzen duen arren, harekin doan artikulu maskulinoa den bilakatu da akusatiboan; latinez —hizkuntza hartan, ez dago artikulurik, ordea—, Canem izan behar du, objektu zuzena delako. Esan bezala, euskaraz ez da bereizketa hori egiten, bai esaldi iragangaitzeko subjektua, bai objeku zuzena, biak ere Nor kasuan ematen direlako: hori dela eta, kasu guztietan Txakurra hitza erabiltzen baita, Nor eta Nork subjektuak egoteak funtzioa bereizten baitu. Alegia, (Inork) Txakurrak ikusi ditu vs Txakurrak (gauza horiek) ikusi ditu esaldietan, bereizketa hau dago:
* lehen esaldian, Txakurrak izena Nor plurala da eta testuinguruak ikusleren bat dagoela ongi zehazten badu, inork [subjektuak] zenbait txakur [objektu zuzena] ikusi dituela ulertzen da;
* baina bigarren esaldiko testuinguruan, Txakurrak izena Nork dela ulertzen bada, txakur batek [subjektua] zenbait gauza [objektu zuzena] ikusi dituela ematen da aditzera.

## Kanpo estekak

* Datuak: Q2990574
# Objetivo eliminar al "Rana"

Objetivo eliminar al "Rana" Francisco Ibáñez kataluniar komikigilearen pertsonaiarik ezagunenak diren Mortadelo eta Filemonen abentura bat da, 1975eko azaroak 3 eta 1976ko urtarrilak 5 bitartean sailean argitaratua.

## Argumentua

"El Rana", H.I.G.O. (Hermandad Internacional Gamberros Orbitales) erakunde etsaiko buruzagi lodi eta mendekuzalea Superra hiltzen saiatzen ari da. Mortadelo eta Filemon H.I.G.O.n infiltratuko dira, eta, behin barruan, "El Rana" akabatu ahal izango dute, baina etsai irristakor hau akabatzearen lana ez zaie uste bezain erraza izango. "El Rana" egoera arriskutsuetatik, nahi gabe ere, kalterik gabe irteteagatik da ezaguna, hortik bere izena.

## Eragina

Komikiaren eskema orokorra eta zenbait gag El tirano komikian errepikatzen dira.

## Aipamenak

Komiki honetan, 42. orrialdeko 6. biñetan Henry Kissinger estatubatuar politikaria agertzen da.
# Objektu abstraktu

Objektu abstraktua, materiarik ez duena, baina bere gain ekintzak defini daitezkeena da. Objektu materialengan edo beste izaki mota batengan aplikatutako abstrakzioaren ondorio dira.
Objektu abstraktuak, eurengan ekintzak defini daitezkeen kontzeptu zehatzak dira. Eurengan ekintzaren bat egin nahi den izaki multzo zehatz baten banakako ezaugarrien ezabaketaren ondoren sortzen dira, soilik, multzo osoan elkarrekin diren ezaugarriak utziz.

## Ikus, gainera

* Abstrakzio

## Kanpo estekak

* Datuak: Q7048977
# Oblast autonomo

Oblast autonomoa entitate autonomo bat da estatu baten barruan, oblast baten maila berekoa banaketa administratiboa egiterakoan. Honako herrialdetan izan dira oblast autonomoak:
* Oblast autonomoak Sobietar Batasunean
* Oblast autonomoak Errusian
* Oblast autonomoak Serbian

## Kanpo estekak

* Datuak: Q1048652
# Oblast

Oblast (bielorrusieraz: во́бласьць; bosnieraz: oblast; bulgarieraz: о́бласт; txekieraz: oblast; errusieraz: о́бласть; serbieraz: област; eslovakieraz: oblasť; ukraineraz: о́бласть) herri eslaviarrak eta Sobietar Batasun ohiko hainbat herrialde banatzeko modu bat da. Hitzaren itzulpena kasu batzuetan "area", "zonalde", "probintzia" edo "eskualde" moduan da, baina leku askotan "oblast" bat raionetan banatzen denez, eta horiek "eskualde" edo "barruti" moduan izendatzen direnez, gatazkak sortzen dira itzulpenetan.
Oblastak arruntak dira Bulgaria, Bielorrusia, Kirgizistan, Errusia eta Ukrainan, eta arruntak ziren SESBean ere. Kazakstanen oblys izena erabiltzen da eta Bielorrusian, voblast.

## Kanpo estekak

* Datuak: Q171308
# Oblatu

Kristautasunean, oblatua bi adiera desberdin ditu. Alde batetik, Erdi Aroan monasterio batera bidaltzen ziren haurra zen, gurasoek erlijio-ordena bati eskaintzen ziotena. Egun, erlijio-erregela bati edo monasterio bati lotuak bizi diren pertsonak dira, sekularrak nahiz erregularrak, baina botoak egin gabe.

## Kanpo estekak

* Datuak: Q779280
# Onda

Onda Valentziako Erkidegoko udalerria da, Plana Baixa eskualdean eta Castellóko probintzian kokatua.
2009ko urtarrilaren 1eko erroldaren arabera 25.691 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q984821
* Multimedia: Onda / Q984821
# Onda Vasca Irratia

Onda Vasca Irratia Hego Euskal Herriko irrati kate bat da, gehienbat gaztelaniaz eta tarteka euskaraz diharduena. 1987an jaio zen, hasiera batean Bizkaiko Busturialdea eta Lea-Artibai eskualdeei zerbitzua eskaintzeko asmoz. 2009tik Noticias Taldeko irratia da. Urterik urte, eremu zabalagoa hartzen joan da, eta gaur egun Bizkai osoan, Gipuzkoan, Araban, eta Nafarroa Garaiko Iruñerrian eta Lizarrerrian ere entzun daiteke.
Bere frekuentzien bidez, eskualde bakoitzeko informazio hurbil eta gaurkotua eskaintzen du, nazioko eta nazioarteko gaurkotasun albisteak eskaintzeaz gain. Onda Vasca irratiaren eguneroko programazioaren oinarri dira albistegiak, magazinak, kirolak, musika...

## Egoitzak

Onda Vascak bere estudioak Bilbon (Kristo 1 kalea) eta Gernikan (Aita Luis Villasante, 7) ditu. Horiez gain Donostian eta Gasteizen ere delegazioak ditu. 2010ean Nafarroa Garaira hedatu zen.

## Frekuentziak

Onda Vasca honako frekuentzietan entzun daiteke:

### Araba

* Gasteiz: 98.0 FM

### Bizkaia

* Bilbo handia: 90.1 FM
* Busturialdea: 90.4 FM
* Durangaldea: 98.0 FM

### Gipuzkoa

* Debabarrena: 94.6 FM
* Donostialdea/Bidasoaldea: 106.9 FM
* Goierri: 107.6 FM
* Leintz/Urola: 90.7 FM
* Tolosaldea: 87.9 FM
* Zarautz/Orio: 87.9 FM

### Nafarroa Garaia

* Iruñerria: 96.0 FM
* Lizarrerria: 91.5 FM

## Programak

Onda Vasca irrati kate osorako emanaldiak gaztelaniaz dira, eta Bilbo eta Gernikako estudioetatik egiten dira. Bilbon bederatzi pertsonak egiten dute lan, eta Gernikan hiruk. Horiez gain, Donostian beharrean aritzen den bat ere badago.
Onda Vasca katea, enpresa desberdinek osatzen dute, administratiboki banatuta aritzen direnak Bilbon eta Gernikan.
Gernikan aritzen den enpresak, BUSTURIALDEKO IRRATI TELEBISTA S.L. izena du. Enpresa horrek bere programazio lokala euskaraz egiten du, eta kateko programazioa ostera gaztelaniaz. Kirol informazioari dagokiona ere bertatik kudeatzen da.
2010eko martxoaren 25ean Noticias Taldeko irrati taldeak Herri Irratia erosi eta Herri Irratia-Onda vasca katea eratu zen.

### Euskadi Hoy

2009 irailaren 14an, goizeko irratsaio berri bati eman zitzaion hasiera, Xabier Lapitz hondarribiar kazetariak aurkeztutako Euskadi Hoy. Goizeko zazpietatik eguerdiko ordu biak arte irauten du.

## Esatariak

* Javier Vizcaino
* Xabier Lapitz
* Begoña Beristain
* Pablo Fuentes-Pila
* Iñaki de Mujika

## Ikus, gainera

* Noticias Taldea

## Kanpo estekak

* Onda Vasca Irratiaren webgunea.
* Datuak: Q4846018
* Multimedia: Onda Vasca Irratia / Q4846018
# Ondaitz

Ondaitz Lizoainibar-Arriasgoiti udalerriko Arriasgoiti ibarreko herri hustu bat da, Euskal Herriko Nafarroa Garaia lurraldean kokatuta, Pirinioaurrea eskualdean.
1300n jada despopulatu bezala agertzen zen. Bere lurrak Arriasgoitiko Udalara pasa ziren.
Bertako biztanleak ondaiztarrak ziren.

## Historia

Jasota dago, ondoren, leku hori despopulatu egin zela; 1436an, Ondaizko lurraldeak Errege Ondarearen jabetza izatera igaro ziren. Haren egoera Biorreta baserriaren eta Zuntzarren lekuaren artean dago zehaztuta.

## Oharrak

* ↑ /onð̞áit͡s̻/ ahoskatua (laguntza) Azentua: zorrotza bigarren silaban

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Arriasgoiti
* Lizoainibar-Arriasgoiti
* Pirinioaurrea
* Zangozako merindadea
* Nafarroa Garaia

## Kanpo estekak

* Lizoainibar-Arriasgoitiko Udalako webgune ofiziala
* Datuak: Q110197192
# Onda Cero

Onda Cero, Espainiako irrati kate bat da. Atresmedia hedabide korporazioaren jabetzakoa den Atresmedia Radio irrati kate taldean dago. 1989an sortua izan zen eta Espainiar Estatu osoan 220 irrati kate ditu. FM, TDT, internet eta mugikor aplikazioen bidez entzun daiteke.
Zuzendaria Julián Cabrera Cruz da, eta aurreko zuzendaria, Carlos Alsina, esatari eta Más de uno programaren zuzendaria da.

## Kanpo estekak

* Webgune ofiziala (Gaztelaniaz)
* Datuak: Q2748448
# Onda Verde

Onda Verde Brasilgo udalerri bat da, São Pauloko estatuan kokatua. 4.771 biztanle ditu 242,946 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760526
* Multimedia: Onda Verde / Q1760526
# Ondalaska

Ondalaska Nafarroako erreka, Bidasoa ibaiaren eskuinaldeko adarra; 7 km. Lesakako udalerriaren eremuetan du iturburua, 500 m-tik gora.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12265164
# Ondansetron

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ondansetron 5-HT 3 serotoninaren hartzailearen antagonista da, kimioterapia ondoren antiemetiko moduan erabiltzen dutena. Gastroenteritisak eragindako goragaleak eta goragaleak geldiarazteko ere eraginkorra da.
Ondansetrona 1984an patentatu eta 1990ean merkaturatu zuten.

## Erreferentziak

* ↑ Hanif, Hamza; Jaffry, Hassam; Jamshed, Fatima; Amreek, FNU; Kumar, Naresh; Hussain, Wajid; Rizwan, Amber. «Oral Ondansetron versus Domperidone for Acute Gastroenteritis Associated Vomiting in Young Children» Cureus 11 (9): e5639. doi:10.7759/cureus.5639. ISSN 2168-8184. PMID 31700742. PMC 6822884. (Noiz kontsultatua: 2024-07-29).
* ↑ (Ingelesez) Fischer, Janos; Ganellin, C. Robin. (2006). Analogue-based Drug Discovery. John Wiley & Sons, 489 or. ISBN 9783527607495..

## Kanpo estekak

* Datuak: Q410011
* Multimedia: Ondansetron / Q410011
# Ondar-txuri

Ondar-txuri Aralar mendilerroan dagoen mendi bat da. Tontorra, Malkorri menditik hegomendebaldera dago, norantza horretan bertan Eniriora jeisten den gailur batean. Uarrain eta Malkorriranzko bideak probesten dira Ondar-txuriren tontorrera igotzeko. Bertan dago Zearragoeneko trikuharria.

## Kanpo estekak

* Datuak: Q12265165
# Ondara

Ondara Valentziako Erkidegoko udalerria da, Marina Alta eskualdean eta Alacanteko probintzian kokatua.
2009ko urtarrilaren 1eko erroldaren arabera 6.546 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q290824
* Multimedia: Ondara / Q290824
# Nina Rodrigues (Maranhão)

Nina Rodrigues Brasilgo udalerri bat da, Maranhão estatuan kokatua. 14.060 biztanle ditu 572,507 km²ko eremuan.

## Ikus, gainera

* Maranhão

## Kanpo estekak

* Datuak: Q2020346
* Multimedia: Nina Rodrigues (Maranhão) / Q2020346
# Nina Tower 1

Txinako Bankuaren Dorrea (txinera sinplifikatuz: 如心廣場, Txinako Herri Errepublikako Hong Kong hirian dagoen erabilera anitzeko etxe orratz bat da. Guztira 80 solairu dauzka eta 319 metroko altuera. Dorre altuenari loturik, 47 solairuko eraikin bat dago, dena den, bi eraikin izan arren, konplexuak "Nina Tower" izena dauka. Izena, Chinachem taldeko presindete izandako Nina Wangen izena hartuz.

## Ezaugarriak

Hasierako proiektuaren arabera dorrea munduko etxe orratzik altuena izango zen, 518 metro eta 108 solairuko eraikina. Dorrearen enpresa sustatzaileak, Chinachem taldeak, 1.282 milioi dolar inbertitzeko asmoa zeukan. Dena den, Hong Kongeko Chep Lap Kok aireportutik hurbil egoteak, dorrearen altuera murriztea eragin zen. Horrela, sustatzaileak bi dorre eraiki zituen, 518 metroko dorre bakarra ordezkatzeko.
Eraikuntza 2000. urtean hasi zen, baina handik gutzira diru arazoek eraginda eten egin zen. 2002ko irailean eraikuntza lanei ekin zieten berriro, konplexua bost urte beranduago, 2007an, amaituz. Dorrearen 10. solairutik 39. solairura, bulegoak daude eta eraikinaren azken 40 solairuetan 800 gela dituen bost izarretako hotel bat. Nina Dorrea Ove Arup & Partners arkitekto taldeak diseinatu zuen.

## Ikus, gainera

* Munduko etxe orratzik garaienak

## Erreferentziak

* ↑ http://skyscrapercenter.com/hong-kong/nina-tower/421/ CTBUHren webgunea.

## Kanpo estekak

* Egitasmoaren webgune ofiziala.
* Datuak: Q520839
* Multimedia: Nina Tower / Q520839
# Nina Romaxkova

Nina Romaxkova (errusieraz: Нина Ромашкова; Jekaterinburg, Errusiako Sobietar Errepublika Sozialista Federatiboa, gaur egun Errusiar Federazioa, 1929ko apirilaren 27a - Mosku, 2016ko abuztuaren 19a), Nina Romaxkova-Ponomariova edo Nina Ponomariova (errusieraz: Нина Пономарёва) bezala ere ezaguna, disko jaurtiketan espezializatutako sobietar atleta izan zen. Olinpiar Jokoetan hiru domina irabazi zituen.

## Kanpo loturak

* (Ingelesez) Nina Romaxkova Olympic.org
* Datuak: Q242402
* Multimedia: Nina Ponomaryova / Q242402
# Nina Simone

Nina Simone (jaiotza izenez, Eunice Kathleen Waymon; Tryon, Ipar Carolina, 1933ko otsailaren 21a – Carry-le-Rouet, Rodanoren Ahoak, 2003ko apirilaren 21a) estatubatuar abeslari, konpositore, piano jotzaile eta giza eskubideen aldeko aktibista izan zen. Musika estilo mota ugari landu zuen, jazz, blues, rhythm and blues, gospel eta pop besteak beste.
Bere aita predikatzailea izan zen, eta bost neba-ahizpa eduki zuen. New Yorken musika ikasten hasi zen, eta Philadelphian ikasketekin jarraitzen saiatu bazen ere, ezin izan zuen. Bere salaketaren arabera, afroamerikarra zelako.
"Nina Simone" izen artistikoa hartuta, Atlantic Cityn piano jotzaile eta abeslari ibili zen aldi berean "nightclub" batean. Modu horretan ekin zion bere ibilbideari, eta bereziki 1958tik 1974 arte 40 album baino gehiago grabatu zituen.
70 urterekin hil zen, bularreko minbiziak jota, Frantzian.

## Biografia

Nina Simoneren ibilbidea bere herriko elizan abestuz hasi zen, aldi berean, pianoarekin zuen talentua erakutsiz, bi urte zituenetik jotzen zuen instrumentua. Hamabi urte zituela jendaurrean piano errezitaldi batean debuta egin zuen. Bere gurasoak lehen lerroan eseri ziren bera ikusteko eta mugitzera behartuak izan ziren publikoko beste pertsona zuri batzuek euren tokiak har zitzaten. Baina bere gurasoak lehen lerroetara itzuli arte jotzeari uko egin zion Simonek, eta hala izatea lortu zuen. Horrelako bizipenen ondorioz, urte batzuk geroago, Eskubide Zibilen Aldeko Mugimenduan parte aktiboa izan zen.

## Diskografia hautatua

* Nina Simone and Her Friends (1957)
* Little Girl Blue (1958)
* The Amazing Nina Simone eta Nina Simone at Town Hall [live] (1959)
* Forbidden Fruit (1960)
* Nina Simone at the Village Gate (1962)
* Nina Simone at Carnegie Hall [live] (1963)
* Nina Simone in Concert [live] (1964)
* I Put a Spell on You (1965)
* Nina Simone Sings the Blues eta High Priestess of Soul (1966)
* High Priestess of Soul (1967)
* To Love Somebody (1969)
* Black Gold (1970)
* Baltimore (1978)
* A Single Woman (1993)

## Erreferentziak

* ↑ «Simone, Nina (Eunice Kathleen Waymon) – Jazz.com | Jazz Music – Jazz Artists – Jazz News» web.archive.org 2016-03-22 (Noiz kontsultatua: 2020-08-29).
* ↑ (Gaztelaniaz) Clarín.com. «Nina Simone: la heroína negra de los derechos civiles y una historia de canciones revolucionarias, violencia de género y locura» www.clarin.com (Noiz kontsultatua: 2020-08-29).
* ↑ (Gaztelaniaz) Gámez, Carles. (2015-04-13). «Nina Simone: una historia de dolor, intolerancia y locura | Actualidad, Moda» S Moda EL PAÍS (Noiz kontsultatua: 2020-08-29).
* ↑ (Ingelesez) «Nina Simone» Biography (Noiz kontsultatua: 2020-08-29).
* ↑ (Ingelesez) Shatz, Adam. (2016-03-10). The Fierce Courage of Nina Simone. ISSN 0028-7504. (Noiz kontsultatua: 2020-08-29).
* ↑ Nadine Cohodas. (2010). Princess Noire. Pantheon Books ISBN 978-0-375-42401-4. (Noiz kontsultatua: 2020-08-29).

## Ikus, gainera

* Afroamerikar ezagunen zerrenda
* Afroamerikarren eskubide zibilen aldeko mugimendua (1955-1968)

## Kanpo estekak

* (Ingelesez)[www.ninasimone.com Abeslariaren webgunea.]
* Datuak: Q174957
* Multimedia: Nina Simone / Q174957
# Nina Timofeeva

Nina Vladimirovna Timofeeva (errusieraz: Ни́на Влади́мировна Тимофе́ева, translit.: Nina Vladimirovna Timofeeva; San Petersburgo ( Leningrado), Sobietar Errepublika Sozialisten Batasuna, 1935eko ekainaren 11 – Jerusalen, Israel, 2014ko azaroaren 3a) ballet errusiarreko dantzaria eta koreografoa izan zen.

## Lan ibilbidea

Timofeeva Leningradon (gero San Petersburgo) jaio zen eta Agrippina Vagánovaren Ballet Errusiarreko Akademian graduatu zen 1953an. 1951n hasi zen antzerkian ikasle gisa, Piotr Ilitx Txaikovskiren El Cascanueces lanean Masha izan zen. 1953tik 1956ra San Petersburgoko Mariinsky Antzokiarekin dantzari bakarlaria izan zen, eta gero Moskuko Bolshoi Antzerkiko bakarlaria bihurtu zen. Eginkizun nagusiak hauexek izan ziren:
* Odette-Odile Txaikovskiren Beltxargen aintziran (1956, 1970)
* Kitri Minkusen On Kixoten (1959)
* Kobrezko mendiaren jabea Prokofieven istorioan (1959)
* Aurora (1964) eta Fada lila (1977) Txaikovskiren Loti ederrean (1964)
* Mekhmene-Banu Melikoven Amodioaren kondaira (1965) lanean
* Leili a Leili eta Medzhnun, Balasanianena (1965)
* Frigina (1958) eta Aegina (1968) Khatxaturian-en Espartakon
* Macbeth Moltxanov-en Macbethen (1980)

## Bizitza

Timofeeva ballet batzuetarako musika idatzi zuen Kiril Molchanov konpositorearekin ezkondu zen (1922-1982). 1980an Errusiako Antzokiko Arteen Akademian graduatu zen eta 1989tik 1991ra Bolshoi Antzokiko koreografo lanetan aritu zen. 1991n Israelera joan zen, Nadya alabarekin batera. Alaba ere ballet profesionaleko dantzaria izan da. Bi urte geroago, bere memoriak argitaratu zituen: El mundo del ballet.

## Iruditegia

* Argazki hauek Thomas T. Hammondek hartu zituen Sobietar Batasuneko bidaian. Argazki-multzo berezi horren etiketak "HSEK Sleep Beauty" esan zuen, eta Errusiako balet baten irudiak aurkeztu zituen, 1964
* 1964
* 1964
* 1964

## Erreferentziak

* ↑ «La bailarina Nina Timofeeva: biografía, los logros y la vida personal» es.nextews.com (Noiz kontsultatua: 2023-01-06).
* ↑ Nina Timofeyeva - obituary
* ↑ Тимофеева Нина Владимировна. Gran Enciclopedia Soviética
* 1 2 ТИМОФЕЕВА Нина Владимировна. Enciclopèdia del Ballet Rus. Soglasie. 1997. www.pro-ballet.ru/html/t/timofeeva.html
* ↑ Тимофеева Нина Владимировна. kino-teatr.ru
* ↑ Нина Тимофеева (1993). Мир балета: история, творчество, воспоминания. "ТЕРРА"-"ТЕРРА". ISBN 978-5-85255-274-7.

## Kanpo estekak

* Нина Тимофеева на сайте Большого театраi
* Datuak: Q4457599
* Multimedia: Nina Timofeyeva / Q4457599
# Nina Xevtxuk

Nina Viktorovna Xevtxuk (Tiraspol, Transnistria, 1977ko apirilaren 10a), jaiotza izenez Nina Viktorovna Xtanski (errusieraz: Нина Викторовна Штански, errumanieraz: Nina Ștanski), transnistriar politikari ohia da. Zuzenbidean graduatua da Transnistriako Estatu Unibertsitatean. 2012ko urtarrilaren 24tik 2015eko irailaren 14ra Transnistriako Atzerri Gaietarako ministroa izan zen. Jevgeny Xevtxuk Transnistriako presidentea senar hartu zuenean kargu politikoari uko egin zion.
* Datuak: Q4526734
* Multimedia: Nina Shtanski / Q4526734
# Ninbo

Ninboa (latinez, Nimbus, "hodei ilun" edo "aureola") argitasuna da, argi-koro modura, sarri biribila, eta buruaren atzeko aldean eta inguruan irudi edo ikono baten bidez adierazia. Sinbolo gisa, irudikatzen duen pertsonaren argi espirituala edo jainkotiarra nabarmentzen du.
Askotan aureolaren sinonimotzat erabiltzen den arren, azken hau buruaren gainean jarri ohi da (zirkulu edo elipse modura, banandua edo burua ukituz), edota pertsonaiaren gorputz guztia bildu dezake.

## Jatorria

Ninboa antzinako egiptoarrek, hinduek, grekoek eta erromatarrek erabili zuten jainko-jainkosen edo pertsonaia jainkotuen irudietan, boterearen eta handitasunaren sinbolo gisa.
Egipton aurkitutako irudikapen piktoriko zaharrenetan, ninbo moduko bat zen disko bat iruidkatzen zen jainko-jainkosen buruen gainean, adibidez, Ra-ren kasuan. Eguzki-diskoa zen eta Khonsu jainko edo Hathor jainkosaren gainean jartzen zen. Antzinate grekoerromatarrean, Helios, Sol Invictus edo Apolo bezalako eguzkitar jainkoen buruen gainean agertzen hasi zen, baina buruaren atzean. Erromatar Inperioan, ninboak zirkulu perfektuaren forma hartuko du, bereziki jainko bihurtutako enperadore irudikapenetan.
Indiako artean nimbo eta aureolak ere maiz irudikatu dira, batez ere ikonografia budistan, non gutxienez I. mendetik artatu baitira.

## Erreferentziak

* ↑ (Gaztelaniaz) Gómez Martín, Luis Javier. (2009). «Apuntes iconográficos e iconológicos sobre la presencia del dios Helios y Febo-Apolo en el arte hasta el siglo XVIII» Revista de Claseshistoria. Publicación digital de Historia y Ciencias Sociales ISSN 1989-4988..

## Bibliografia

* M. Collinet-Guérin, Histoire du nimbe des origines au temps modernes, Paris, 1961.

## Kanpo estekak

* Datuak: Q3341893
* Multimedia: Halo (religious iconography) / Q3341893